#####  ZŠ s MŠ Sedlice, Sedlice 3, 082 43 Sedlice

VÝZVA NA PREDLOŽENIE

CENOVEJ PONUKY

Predmet zákazky:

##### „Nákup vahadlových hojdačiek do MŠ rok 2014“

Postup zadávania zákazky podľa § 9 ods. 9), zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

Mgr. Štefan Rimák

 riaditeľ školy

**POKYNY PRE UCHÁDZAČOV**

1. **Identifikácia obstarávateľskej organizácie**

Názov: ZŠ s MŠ Sedlice

IČO: 37876881

Sídlo: Sedlice 3, 082 43

Krajina: Slovenská republika

Kontaktná osoba pre obstarávanie: Mgr. Štefan Rimák,

Telefón: 0517782217

E-mail: zasedlice@zasedlice.edu.sk

Internetová stránka:  [www.zasedlice.edupage.sk](http://www.zasedlice.edupage.sk)

1. **Predmet zákazky**
	1. **Názov:** „Nákup vahadlových hojdačiek do MŠ rok 2014“

**Opis predmetu obstarávania**:

Predmetom zákazky je nákup 2ks vahadlových hojdačiek pre materskú školu, ktorej zriaďovateľom je obec Sedlice.

V cene má byť zahrnutá cena prvkov detského ihriska, dovoz na určené miesto dodania, osadenie a montáž v mieste dodania, vykonanie prvej odbornej prehliadky podľa STN EN 1176 (v rámci záručnej lehoty bezplatne). Záručný servis – bezplatne počas záručnej doby.

Súčasťou dodávky predmetu obstarávania budú legislatívou vyžadované - platné certifikáty jednotlivých hracích prvkov, záručné listy a návody na používanie a údržbu v slovenskom jazyku.

Zhotoviteľ musí byť oprávnený a odborne spôsobilý vykonávať uvedený predmet obstarávania.

Obhliadka miesta realizácie sa odporúča. Termín realizácie po telefonickej dohode s kontaktnou osobou pre predmet obstarávania.

1. **Komplexnosť dodávky**

 Požiadavka na komplexnosť ponuky: požaduje sa ponuka na celý predmet zákazky.

1. **Zdroj finančných prostriedkov**

 Predmet zákazky bude financovaný z prostriedkov verejného obstarávateľa.

1. **Druh zákazky**
	1. Typ zmluvy: zákazka na dodanie tovaru – kúpa včítane dovozu a montáže. Výsledok postupu verejného obstarávania zadanie zákazky.
	2. Obhliadku miesta plnenie sa odporúča dohodnúť s kontaktnou osobou pre predmet obstarávania: Mgr. Štefan Rimák, tel: 0517782217.
	3. Obstarávateľ vyhradzuje právo neprijať ani jednu z predložených ponúk, ak budú neregulárne alebo inak neprijateľné, alebo ak budú nad rámec finančných možností verejného obstarávateľa alebo nebude vyhovovať požiadavkám určeným obstarávateľom na predmet zákazky.
2. **Miesto a termín plnenia**
	1. Miesto alebo miesta dodania predmetu zákazky: MŠ – Sedlice, Sedlice 16.
	2. Trvanie zmluvy alebo lehota na skončenie dodávky: jednorazová dodávka, v ponuke uvedie uchádzač, najneskôr do 20 kalendárnych dní od účinnosti zmluvy.
3. **Variantné riešenia**
	1. Neumožňuje sa predložiť variantné riešenie.

######  Obsah ponuky

* 1. Ponuka predložená uchádzačom musí obsahovať:
		1. doklady potrebné na preukázanie podmienok účasti týkajúcich sa osobného postavenia: § 26 ods. 1 písm. f) je **oprávnený dodávať tovar**, uskutočňovať stavebné práce alebo poskytovať službu - dokladom o oprávnení dodávať tovar, uskutočňovať stavebné práce alebo poskytovať službu
		2. samostatný list, na ktorom je uvedený názov alebo obchodné meno uchádzača, adresa alebo sídlo uchádzača a návrh na plnenie kritérií.
		3. prehlásenie uchádzača že nemá dlhy voči obci Sedlice ani obecným organizáciám zriadeným obcou Sedlice. Uvedené skutočnosti uchádzač preukazuje čestným vyhlásením.
		4. Návrh kúpnej zmluvy.
1. Mena a ceny uvádzané v ponuke
	1. Navrhovaná zmluvná cena musí byť stanovená podľa § 3 zákona NR SR
	č.18/1996 Z. z. o cenách v znení neskorších predpisov.
	2. Navrhovaná zmluvná cena bude uvedená v eurách.
	3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
		1. navrhovaná zmluvná cena bez DPH,
		2. sadzba DPH a výška DPH,
		3. navrhovaná zmluvná cena vrátane DPH.
	4. V cenovej ponuke musia byť zahrnuté všetky náklady súvisiace s dodaním a odovzdaním predmetu zákazky v zmysle opisu a konkretizácie predmetu obstarávania.
	5. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
	6. Kritérium na vyhodnotenie bude najnižšia cena za celý predmet obstarávania, uvedené podľa tabuľky. Najnižšia cena predmetu obstarávania umiestnená na prvom poradí a ďalšie ponuky v poradí podľa výšky cenovej ponuky za predmet obstarávania. Ponuka musí splniť všetky požadované časti cenovej ponuky.

##### Hlavné podmienky financovania a platobné podmienky

* 1. Finančné prostriedky budú poskytnuté prostriedkov: z rozpočtu verejného obstarávateľa.
	2. Obstarávateľ si vyhradzuje právo zrušiť zmluvný vzťah/obstarávanie v prípade neposkytnutia finančných prostriedkov a v prípade nevyhovujúcej cenovej ponuky.
	3. Fakturácia bude po dodaní tovaru na miesta dodania.
	4. Zálohy nebudú poskytované.
	5. Súčasťou faktúry bude dodací list s potvrdením o dodaní a prevzatí tovaru. Splatnosť faktúr je do 30 dní odo dňa doručenia faktúry verejnému obstarávateľovi.
1. Označenie obalov ponúk
	1. Uchádzač vloží ponuku do samostatného obalu. Obal musí byť uzatvorený.
	2. Obal ponuky musí obsahovať nasledovné údaje:
		1. adresu obstarávateľskej organizácie uvedenú v tejto výzve ,
		2. adresu uchádzača,
		3. označenie „zákazka v zmysle § 9 ods. 9) - neotvárať“, **označenie heslom zákazky:**

##### „Nákup vahadlových hojdačiek do MŠ rok 2014“ - NEOTVÁRAŤ

1. **Miesto a lehota na predkladanie ponúk**
	1. Ponuky je potrebné doručiť na adresu: ZŠ s MŠ Sedlice, Sedlice 3,082 43 Sedlice

 Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa 04.06.2014 do  11:00 hod..

1. Oznámenie o výsledku vyhodnotenia ponúk
	1. Iba úspešnému uchádzačovi bude doručená písomná informácia o výsledku vyhodnotenia ponúk. Úspešnému uchádzačovi bude oznámené, že sa jeho ponuka prijíma.
	2. S úspešným uchádzačom bude uzatvorená kúpna zmluva.
2. Ďalšie informácie verejného obstarávateľa :
	1. Ponuky uchádzačov musia byť spĺňať všetky náležitosti uvedené v tejto výzve a musia byť predložené v rozsahu a forme podľa požiadaviek verejného obstarávateľa uvedených v tejto výzve.
	2. Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči verejnému obstarávateľovi.
	3. Verejný obstarávateľ si vyhradzuje právo zrušiť obstarávanie, prípadne neuzatvoriť zmluvný vzťah v prípade nedostatku finančných možností verejného obstarávateľa.
	4. Verejný obstarávateľ si vyhradzuje právo neprijať ani jednu z predložených ponúk, ak budú neregulárne alebo inak neprijateľné alebo presiahnu finančné možnosti verejného obstarávateľa.
	5. Ak úspešný uchádzač z akéhokoľvek dôvodu odstúpi od podpisu zmluvy, verejný obstarávateľ môže vyzvať na uzavretie zmluvy ďalšieho uchádzača v poradí.

**Príloha č. 1 – Konkretizácia predmetu obstarávania**

Predmetom obstarávania sú prvky detských ihrísk do objektov materských škôl, ktorých zriaďovateľom je mesto Prievidza

**Opis parametrov predmetu zákazky:**

Herné prvky budú umiestnené na trávnatom povrchu, musia byť certifikované podľa STN EN 1176 a STN EN 1177, výška pádu do 1 m a teda nie je vyžadovaná u týchto prvkov dopadová plocha.

Nosná konštrukcia hernej zostavy je vyrobená z lepených hranolov 100 mm x 100 mm, nie z mimo stredného dreva. Povrchová úprava týchto hranolov spočíva v impregnácii a dvojvrstvovej aplikácii vrchného lazúrovacieho laku, spĺňajúceho podmienky normy EN 71/3. Tieto konštrukcie sú do terénu kotvené v oceľových pätkách, ktoré sú chránené proti korózii žiarovým zinkovaním a uložené do betónového lôžka. Kotvy sú pripevnené k hernému prvku pomocou skrutiek a ich konštrukcia zaručuje, že drevené prvky nebudú v priamom kontakte so zemou.